अहिले आन्दोलनरत मधेशवादी दलहरुसित संवाद गरेर तिनको आवाज सम्बोधन हुने गरी नयाँ संविधान संशोधन गर्ने संवेदनशील जिम्मेवारी छ अहिले नेपालको नेतृत्व पंक्तिमाथि । यो बेलामा समस्याको जरोमै पुगेर राज्यबाट विभेदम परेको महसुस गरेको समुदायलाई चित्त बुझाउन सक्ने हो भने नेपाली राष्ट्रियता सदाकालका लागि बलियो भएर जानेछ । यसै पनि आर्थिक रुपमा कमजोर र जर्जर मुलुकमा विग्रह र अस्थिरता रहिरहने हो भने अहिले चम्किरहेको राष्ट्रियता र राष्ट्रवादको हतियारले पनि बिस्तारै धार र चमक दुवै गुमाउनेछ ।
